cyanic-selkie/wikianc huggingface dataset:
Օլեգ Սաֆրոնով
Կենսագրություն
Օլեգ Սաֆրոնովը ծնվել է 1933 թվականի մայիսի 5-ին Մոսկվայում։ Սովորել է Մոսկվայի «1905 թվականի հիշատակի» մարզային գեղարվեստական ուսումնարանում (1955-1959)։ 1959-1961 թվականներին սովորել է «Սոյուզմուլտֆիլմ» ստուդիային կից նկարիչ-մուլտիպլիկատորների դասընթացներում, 1968 թվականից մինչև 1970 թվականը՝ ԽՄԿԿ Մոսկվայի Կենտկոմին առընթեր Մարքսիզմ-Լենինիզմի համալսարանում։ 1960 թվականից մինչև 1990 թվականն աշխատել է «Սոյուզմուլտֆիլմ» կինոստուդիայում։ Համագործակցել է «Մուլտհեռուստաֆիլմ», «Արգուս», «Кино-Мост» և այլ կինոստուդիաների հետ։ Մասնակցել է հարյուրից ավելի նկարված մուլտիպլիկացիոն ֆիլմերի ստեղծման աշխատանքներին։ Աշխատել է ծաղրանկարչության բնագավառում։ Գլխավորել է Մոսկվայի Կինոյի վետերանների տունը։
Օլեգ Սաֆրոնովը մահացել է 2006 թվականի սեպտեմբերի 9-ին Մոսկվայում։
Արտաքին հղումներ
Կատեգորիա:Խորհրդային մուլտիպլիկատորներ Կատեգորիա:Ռուս մուլտիպլիկատորներ
Վախրուշևո (այլ կիրառումներ)
Վախրուշևո, կարող է վերաբերել՝
Էլս Օստալետս դե Պիերոլա
Օստալետս դե Պիերոլա (Els Hostalets de Pierola կամ Pierola ), մունիցիպալիտետ Իսպանիայում։ Գտնվում է Կատալոնիա ինքնավար համայնքում՝ Բարսելոնա նահանգի Անոյա շրջանում։ Մունիցիպալիտետը զբաղեցնում է 33,5 կմ² մակերես։ Բնակչությունը կազմում է 2743 մարդ (2010 թվական)։
Մունիցիպալիտետը ներառում է Էլս Հոստալետս դե Պիերոլա (Els Hostalets de Pierola), ԷլսԲոկոս դե Կան Մարտի (els Boscos de Can Martí), Կան Ֆոնտիմարկ (Can Fontimarc), Կան Ֆոնսալբա (Can Fonsalba), Կան Գրանս (Can Gras), Կան Մարկետ (Can Marcet), Կան Ռովիրա դե Լեստելա (Can Rovira de l'Estela), Պիերոլա (Pierola) և Սեռա Ալտա (Serra Alta) գյուղերը։
Մունիցիպալիտետի եղբայր քաղաքներից է Իտալիայի Ռիվալբա քաղաքը։
Այստեղ ամեն տարի հուլիս ամսին տեղի է ունենում մունիցիպալիտետի գլխավոր փառատոնը։ Իսկ սեպտեմբերին տոնում է գինու փառատոնը։
Արտաքին հղումներ
Կատեգորիա:Իսպանիայի բնակավայրեր
Հավուց Թառ վանքի վիմական արձանագրությունների ցանկ
Հավուց Թառի վանքը հարուստ է եղել վիմական արձանագրություններով, որոնց մեծագույն մասը ոչնչացել է 1679 թվականի երկրաշարժի պատճառած ավերածություններից և 1722 թվականին, նոր եկեղեցի կառուցելու կապակցությամբ տեղի ունեցած քանդումներից։ Այդ արձանագրությունների առանձին մասերը նկատվում են պարսպապատերի, միաբանության բնակելի շենքերի և ջրամբարի պատերի մեջ օգտագործված, ինչպես և գետնին թափված բեկորների մեջ։ Ստորև ներկայացված է Հավաուց Թառի վանքի վիմական արձանագրությունները ։
Վանաձորի թիվ 1 դպրոց
Վանաձորի թիվ 1 դպրոց, հիմնադրվել է 1933 թվականին։ Շենքի հիմնադրման առաջին քարը դրել է ՀԿԿ կենտկոմի քարտուղար Աղասի Խանջյանը։ Դպրոցը սկզբում կոչվել է Սերգեյ Կիրովի անունով։
2005 թվականից մինչև հիմա համագործակցում է Կրթական տեխնոլոգիաների ազգային կենտրոնի («ԿՏԱԿ») հետ։ 2005 թվականից մինչև հիմա համագործակցում է «ՀԱՐՄՈՆԻԱ» տեղեկատվական տեխնոլոգիաների և կրթության զարգացման հիմնադրամի հետ։
2010 թվականի սեպտեմբերին 8-րդ և 9-րդ դասարանցիները անց են կացրել միջոցառում` «Հացն հանապազորյա» թեմայով։ 2010 թվականի նոյեմբերին երեք 1-ին դասարաններում անցկացվել է միջոցառում` «Աշունը» թեմայով։ 2010 թվականի նոյեմբերին դպրոցը մասնակցել է «Բարին արա» ակցիային, որը կազմակերպել էր «Խաչվող ուղիներ» ՀԿ-ն։ 2010 թվականին դպրոցի սան Սամվել Տեր-Սահակյանը դարձել է աշխարհի փոխչեմպիոն։ Աշխարհում ամենափոքր ՖԻԴԵ-ի վարպետն ապրում է Վանաձորում, սովորում է Վանաձորի թիվ 1 դպրոցում։
2009 թվականի հունիսին դպրոցն ընտրվել է Մայքրոսոֆթի «Նորարար դպրոցներ» ծրագրի միջազգային փուլի հաղթող։ 2001-2005 թվականներին համագործակցել է ամերիկյան «Պրոջեքթ Հարմոնի» հայկական գրասենյակի հետ։ 2008-2009 ուսումնական տարում դպրոցի բակում ներկայացվել է Կիպլինգի «Մաուգլին»։ 2009 թվականի փետրվարի 13-ին տեղի է ունեցել երջանկահիշատակ Հայրապետի` Վազգեն Առաջինի հուշարձանի բացման արարողությունը դպրոցի բակում։ 2008 թվականի նոյեմբերի 14-ին և 15-ին դպրոցը մասնակցել է «Բնագիտությունը 21-րդ դարում ուսուցման հիմնախնդիրներ և լուծումներ» հանրապետական կրթական գիտաժողովին և այլ բազմաբնույթ միջոցառումների։
Ծանոթագրություններ
Կատեգորիա:Հայաստանի դպրոցներ Կատեգորիա:Վանաձորի դպրոցներ
Լեմս Ներսիսյան
Լեմս Սուրենի Ներսիսյան, հայ նկարիչ, մանկավարժ։ Մանկավարժական գիտությունների դոկտոր (1993), պրոֆեսոր (1994), ՀՀ ՄԳԱ անդամ (1998), մանկավարժական գիտությունների միջազգային ակադեմիայի թղթակից անդամ (1998)։ ՀՀ արվեստի վաստակավոր գործիչ (2008)։
Կենսագրություն
1966 թվականին ավարտել Է ՀՊՄԻ։ 1966 թվականից դասավանդում Է ՀՊՄՀ-ում, 1985 թվականից՝ ամբիոնի վարիչ։ 1985 թվականից Հայաստանի նկարիչների միության անդամ, 1995 թվականից՝ նկարիչների միջազգային ընկերության անդամ, 2003 թվականից՝ Ռուսաստանի դաշնության նկարիչների ստեղծագործական միության անդամ։ 2004 թվականին ընտրվել է Ռուսաստանի դաշնության կրթության ակադեմիայի արտասահմանյան անդամ ։ Հեղինակել է մոտ 70 գիտական աշխատանքներ։ 28 հանրապետական և միջազգային գեղարվեստական ցուցահանդեսների մասնակից է։ Ունեցել է նաև բազմաթիվ անհատական ցուցահանդեսներ ։
Ստեղծագործական ուղի
Հեղինակ է «Գեղագիտական դաստիարակության տեսություն։ Գեղագիտական դաստիարակության սկզբունքները» (1990), «Նատյուրմորտ։ Պեյզաժ» (1990, ալբոմ), «Գեղարվեստական կրթության հայեցակերպը հանրակրթական դպրոցում» (1997) և այլ աշխատությունների։ Հեղինակ է մոտ 1500 նկարների, որոնցից շատերը պահպանվում են Ռուսաստանի, ԱՄՆ-ի, Ֆրանսիայի, Իրանի, Գերմանիայի, Հայաստանի մասնավոր հավաքածուներում։ Ստեղծել է բնանկարներ՝ նատյուրմորտներ`
Արտաքին հղումներ
Կատեգորիա:Հայ նկարիչներ Կատեգորիա:ՀՀ արվեստի վաստակավոր գործիչներ Կատեգորիա:Հայաստանի նկարիչների միության անդամներ Կատեգորիա:Հայ պրոֆեսորներ Կատեգորիա:ՀՊՄՀ շրջանավարտներ Կատեգորիա:Մանկավարժական գիտությունների դոկտորներ Կատեգորիա:Հայ մանկավարժներ
Վախչիլկա
Վախչիլկա (Вахчилка), գետ Ռուսաստանում, հոսում է Վլադիմիրի մարզում, Կիրժաչսկի շրջանում։ Գետաբերանը տեղակայված է Կիրժաչ գետի ձախ ափին՝ 61 կմ հեռավորության վրա։ Գետի երկարությունը 23 կմ է։ Ավազանի տարածքը՝ 99 կմ²։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին, գետի ջրատնտեսային տեղամասը՝ Կլյազմա գետն է՝ Օրեխովո-Զուևոի հիդրոհանգույցից մինչև Վլադիմիրի հիդրոհանգույց։ Գետի գետային ավազանը Օկի գետն է՝ մինչև Մոշկի ջրամբար։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Շախտյորսկի շրջան
Շախտյորսկի շրջան (Шахтарський район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Շախտյորսկ ։
Աշխարհագրություն
Շրջանի տարածքի մակերեսը կազմում է 1100 կմ²։
Բնակչություն
2013 թվականի մարդահամարի արդյունքներով շրջանում բնակվում էր 19685 մարդ։ Բնակչության խտությունը կազմում էր 17,9 մարդ/կմ²։
Արտաքին հղումներ
Կատեգորիա:Դոնեցկի մարզ Կատեգորիա:Ուկրաինայի շրջաններ
Գեղասահք
Գեղասահք, չմշկային սպորտի տեսակ է, պատկանում է դժվար կոորդինացվող սպորտի տեսակներին։ Մարզիկի կամ մարզական զույգի դժվարությունն այն է, որ նրանք սահում են չմուշկներով սառույցի վրա՝ երաժշտության ներքո ուղղությունների հերթագայումով և լրացուցիչ տարրերի կատարմամբ (պտույտներ, թռիչքներ, քայլերի զուգակցումեր, աջակցումներ և այլն)։
Գեղասահքը որպես առանձին սպորտաձև ձևավորվել է 1860-ական թվականներին և 1871 թվականին ճանաչվել է չմշկավազքի Կոնգրեսում։ Տղամարդկանց չմշկասահքի անդրանիկ առաջնությունը տեղի է ունեցել Վիեննայում 1882 թվականին։ Չմշկասահքի առաջնությունները 1908 թվականից 1920 թվականներն անցկացվել են ամառային Օլիմպիական խաղերի ժամանակ։ Իսկ 1924 թվականից գեղասահքն ընդգրկվեց ձմեռային Օլիմպիական խաղերի ծրագրում։ Հարկ է նշել, որ չմշկասահքն առաջինն էր ձմեռային սպորտաձևերից, որն ընդգրկվել էր Օլիմպիական խաղերի ծրագրում։ 1986 թվականից մինչ օրս գեղասահքի այնպիսի պաշտոնական միջազգային առաջնություններ ինչպիսիք են Աշխարհի առաջնությունը, Եվրոպայի առաջնություն, Չորս մայրցամաքների առաջնությունը անցկացվում են չմշկասահորդների միջազգային միության հովանու ներքո։ Գեղասահքում տարանջատում են 5 տարատեսակ՝ տղամարդկանց մենասահք, կանանց մենասահք, զուգասահք, սպորտային պարեր, խմբային սինխրոն սահք։ Վերջինս դեռևս չի ընդգրկվել պաշտոնական առաջնությունների ցանկ, այլ անցկացվում է առանձին Աշխարհի առաջնություն գեղասահքի տվյալ ձևից։ 2014 թվականից Օլիմպիական խաղերի ծրագրում ընդգրկվել են գեղասահքի խմբային առաջնություններ։
Պատմություն
Գեղասահքի արմատներն սկսվում են հեռավոր անցյալից, տանում են դեպի հեռավոր բրոնզե դար (Ք.ա 4-րդ դարի վերջից մինչև 1-ին դարի սկիզբ)։ Այդ մասին են վկայում հնէաբանական գտածոները՝ խոշոր կենդանիների վերջույթների ոսկրերից պատրաստված չմուշկները։ Այդպիսի գտածոներ հանդիպում են Եվրոպական շատ երկրներում, իսկ ամենահին «չմուշկները» հայտնաբերվել են Օդեսայից ոչ հեռու Հարավային Բուգ գետի ափին :Սակայն գեղասահքը սպորտաձև համարեցին այն պահից, երբ չմուշկները սկսեցին պատրաստել երկաթից, ոչ թե ոսկրից՝ ինչպես առաջ։ Հետազոտությունների արդյունքում պարզվել է, որ առաջին երկաթյա չմուշկները պատրաստվել են Հոլանդիայում 12-ից 14-րդ դարերում։ Ի սկզբանե գեղասահքը իրենից ներկայացնում էր սառույցի վրա գեղեցիկ կեցվածքով, բազմազան շարժումների տարրերի գծագրման վարպետություն։
18-րդ դարում՝ Բրիտանական կայսրության Էդինբուրգ քաղաքում բացվել են գեղասահքի առաջին սիրողական ակումբները։ Այստեղ էլ մշակվել են առաջնության առաջին պարտադիր շարժումները և առաջին պաշտոնական կանոնները։ 1772 թվականին լեյտենանտ Ռոբերտ Ջոունզը հրատարակեց «Գեղասահքի մասին տրակտատ», որի մեջ նկարագրվում էր տվյալ ժամանակաշրջանի հիմնական շարժումները Եվրոպայից գեղասահքը մուտք գործեց ԱՄՆ և Կանադա, որտեղ ավելի մեծ զարգացում ունեցավ։ Այստեղ ստեղծվում էին գեղասահքի բազմաթիվ ակումբներ, մշակվում էին չմուշկների նոր մոդելներ, ստեղծվում էր տեխնիկայի ուրույն դպրոց։
Երբ 19-րդ դարի 60-ական թվականներին ԱՄՆ-ից Ջեկսեն Հեյենսը եկավ Եվրոպա հյուրախաղերի, պարզվեց, որ նույնիսկ ամենափորձառու գեղասահորդները նրանից սովորելու բան ունեն։
1742 թվականից 100 տարի անց գեղասահքում գործնականում արդեն հայտնի էին բոլոր ժամակակից պարտադիր պարելաձևերը և մարմնամարզական վարժաձևերի հիմնական տեխնիկան։ Վերջինիս մասին վկայում է Շոտլանդիայի Գլազգո քաղաքի չմշկավազքի ակումբի նախագահ Դ. Անդերսոնի «Դահուկների վրա սահելու արվեստը» գիրքը և Լոնդոնցի Վանդերվելի ու Մակսվել Ուիթմանի աշխատությունները։ Այս գրքերը պարունակում են գեղասահքի բոլոր քայլերի նկարագրությունը։ Դրանք ժամանակակից գեղասահքի հիմքն են։ Գեղասահքը սպորտի ձև է ճանաչվել չմշկավազքի առաջին Կոնգրեսում (1871 թվականին)։
1882 թվականին Վիեննայում կայացավ Եվրոպայի գեղասահքի առաջին պաշտոնական առաջնությունը։
Մրցույթների նկատմամբ վերաբերմունքը փոխվեց, երբ 1890 թվականին Սանկտ-Պետերբուրգի Յուսուպովյան այգու սահադաշտի 25- ամյակին նվիրված մրցույթին հրավիրվեցին աշխարհի լավագույն գողասահորդները։ Սանկտ-Պետերբուրգ էր ժամանել ԱՄՆ-ի չեմպիոն Լ. Ռուբեն-Ստեյնը, Գերմանիայի չեմպիոն Ֆ. Կայզերը, նաև Ավստրիայի, Ֆինլանդիայի, Անգլիայի, Հոլանդիայի, Նորվեգիայի լավագույն գեղասահորդները։ Մրցույթը ստացավ «աշխարհի ոչ պաշտոնական առաջնություն» կարգավիճակ։ Հաջորդ տարի՝ 1891 թվականին Համբուրգում կայացավ տղամարդկանց մենասահքի Եվրոպայի առաջին առաջնությունը (հաղթող ճանաչվեց գերմանացի գեղասահորդ Օսկար Ուլիգը)։
1892 թվականին ստեղծվեց Չմշկասահորդների միջազգային միությունը (ISU), որը պարտավորվում էր ղեկավարել Միջազգային մրցույթների կազմակերպությունը։ Չորս տարի անց, 1896 թվականին, Սանկտ-Պետերբուրգում կայացավ առաջին Գեղասահքի աշխարհի առաջնությունը  (հաղթող՝Հելբերտ Ֆուկս, Գերմանական կայսրություն)։ 1903 թվականին ի պատիվ Սանկտ-Պետերբուրգի 200 ամյակի, «Պետերբուրգի սիրողական չմշկավազքի միությանը» իրավունք էր ընձեռվել վարել աշխարհի 8-րդ առաջնությունը (1-ին տեղ՝շվեդ Ուլիխ Սալխով)։
Կարգապահության պատմություն
Գեղասահքի առաջին մրցույթներին միայն տղամարդիկ էին մասնակցում, կին գեղասահորդուհիներն աշխարհի առաջնություններին մասնակցելու իրավունք ստացան միայն 10 տարի անց։ Սակայն հարկ է նշել, որ 1901 թվականին հասարակության ճնշումների ներքո Միջազգային չմշկասահորդների միությունը բացառության կարգով տղամարդկանց մրցույթում թույլ տվեց մասնակցել անգլուհի Մեջ Սայերսին։
Կին մենապարուհիների առաջին մրցույթը տեղի է ունեել 1906 թվականին Շվեյցարիայի Դավոս քաղաքում։ Տղամարդկանց և կանանց պարաձևերը ընդհանուր առմամբ նույնն էին, բայց կանանց սահքը միանգամից առանձնացավ իր գեղարվեստականությամբ, ճկունությամբ և երաժշտությանը համահունչ շարժումներով։
Այս սպորտաձևի մասսայականացումից անմիջապես հետո ի հայտ եկավ մյուս տեսակը` զուգասահքը։ Զուգասահքի առաջին պաշտոնական առաջնությունը տեղի է ունեցել Սանկտ-Պետերբուրգում` 1908 թվականին։ Գերմանացի գեղասահորդներ Աննա Հյուբլերը և Հենրիխ Բուրգերը դարձան Օլիմպիական խաղերի զուգասահքի առաջին չեմպիոնները։
Սպորտային պարեր տեսակն առաջացել է 1940-ականների վերջին` Մեծ Բրիտանիայում։ Հետո լայն տարածում գտավ ողջ աշխարհում։ 1952 թվականից սպորտային պարերն ընդգրկվեցին Աշխարհի և Եվրոպայի առաջնությունների ծրագրերում։ Տաս տարի անընդմեջ միջազգային բոլոր խոշոր առաջնություններում առաջին հորիզոնականը զբաղեցնում էին բրիտանացիները։
XX դար
Վահագնի (այլ կիրառումներ)
Վահագնի, կարող է վերաբերել՝
Գեղասահք
Կանանց և Տղամարդկանց մենասահք
Գեղասահորդը մենասահքում պետք է կարողանա ցուցադրել բոլոր խմբերի տարրերի (քայլերի, գալարագծերի, պտույտների, թռիչքների) միասանական տիրապետումը։ Մարզիկիի բարձր մակարդակը կախված է իր կտարած տարրերի որակից, որքան բարձրորոկ է և բարդ կատարած տարրը, այդքան բարձրորոակ է մարզիկը։ Կարևոր չափանիշ է նաև մարզիկի կատարած շարժումների համադրությունը երաժշտության հետ, ճկունությունը, նրբագեղւթյունը, արտիստիզմը։
Զուգաահք
Զուգասահքում մարզիկների խնդիրն այն է, որ նրանք տպավորություն թողնելու համար պետք է կարողանան տարրերի միասնական դրսևորում ցուցադրել։
Զուգասահքում ավանդական տարրերի շարքում(քայլեր, գալարագծեր, թռիչքներ, պտույտներ) կան նաև տարրեր, որոնք հատուկ են միայն գեղասահքի այս տեսակին` աջակցումներ, պտույտներ, նետումներ, միասնական կամ զուգահեռ պտույտներ։ Զույգ ունեցող մրզիկների համար կարևոր չափանիշ է հանդիսանում տարրերի համաժամանակյա կատարումը։
Ինչպես մենասահքում, այդպես և զուգասահքում մրցույթներն անցնում են երկու փուլով` կարճ և ազատ ծրագրերով։
Ծանոթագրություններ
Կատեգորիա:Մարզաձևեր
Պերշոտրավնևի շրջան
Պերշոտրավնևի շրջան (Першотравневий район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Մանգուշ ։
Աշխարհագրություն
Շրջանի տարածքի մակերեսը կազմում է 792 կմ²։
Բնակչություն
2013 թվականի մարդահամարի արդյունքներով շրջանում բնակվում էր 27205 մարդ։ Բնակչության խտությունը կազմում էր 34,35 մարդ/կմ²։
Արտաքին հղումներ
Կատեգորիա:Դոնեցկի մարզ Կատեգորիա:Ուկրաինայի շրջաններ
Ալ-Գիզա (մուհաֆազա)
Ալ-Գիզայի մարզ (الجيزة), Եգիպտոսի Արաբական Հանրապետության 29 մուհաֆազաներից մեկը ։ Ալ-Գիզայի մաուֆազայի վարչական կենտրոնը համարվում է համանուն քաղաքը, որը հանդիսանում է նաև վարչական միավորի ամենախոշոր բնակավայրը։ Մուհաֆազան դեպի ծով ազատ ելք չունի։ Այստեղ են գտնվում հանրաճանաչ Գիզայի բուրգերը։
Մաուֆազան զբաղեցնում է 85 153 կմ² տարածք և համարվում է խոշորագույն վարչական միավորներից մեկը երկրի ներսում։ Համարվում է Եգիպտոսի Արաբական Հանրապետության զբոսաշրջային գլխավոր մարզերից մեկը։
Վարչական բաժանում
Մաուֆազան իր հերթին բաժանված է 10 շրջանների, որոնցից մի քանիսը ունեն քաղաքային կարգավիճակ։ 10 շրջաններն իրենց հերթին բաժանված են գյուղական բնակավայրերի.
Բնակչություն
2014 թվականի տվյալներով մաուֆազայի ընդհանուր բնակչությունը կազմում է 6 272 571 մարդ։ Այդ ցուցանիշով այն գրավում է 14-րդ տեղը Եգիպտոսի Արաբական Հանրապետության մարզերի շարքերում։ Բնակչության միջին խտությունը կազմում է 85 153 մարդ/կմ²։
Հիմնական բնակիչները արաբներն են, որոնք իսլամի դավանողներ են։ Մյուս խոշոր ազգային փոքրամասնություններն են բեդվիններն ու նուբիացիները։
Գիզայի մուհաֆազայի պաշտոնական լեզուն արաբերեն է, որը աֆրասիական ընտանիքի սեմական լեզվախմբին պատկանող լեզու է։
Նշումներ
Կատեգորիա:Եգիպտոսի մուհաֆազաներ
Այգի (ֆիլմ, 2008)
«Այգի», ռեժիսոր Սերգեյ Օվչարովի կատակերգական գեղարվեստական ֆիլմը՝ նկարահանված Անտոն Չեխովի «Բալենու այգին» պիեսի հիման վրա։ Ֆիլմում հանդես են գալիս հիմնականում Սանկտ Պետերբուրգի թատրոնների դերասաններ (բացառությամբ Իգոր Յասուլովիչի)։
Սյուժե
1904 թվական ։ Կալվածատիրուհի Լյուբով Անդրեևնա Ռանևսկայայի գեղեցիկ այգին շուտով պետք է վաճառվի պարտքերի պատճառով։ Լոպախինը Ռանևսկայային առաջարկում է միակ ելքը՝ հողատարածքը բաժանել առանձին բաժինների և դրանք վարձով տալ ամառանոցավորներին։ Կալվածքի բնակիչները, չզբաղվելով ոչ մի գործով, քննարկում են այգին փրկելու հնարավոր ուղիները։ Վրա է հասնում աճուրդի օրը։ Այգին գնելու փող չկա։ Լոպախինը գնում է այգին, որպեսզի բաժանի տարածքը ամառանոցների համար։ Կալվածքի նախկին բնակիչներն այլևս ոչ ոքի պետք չեն, և ցրվում են՝ ամեն մեկը հեռանալով մի ուղղությամբ։
Պատմություն
Ֆիլմի սցենարում ընդգրկվել է պիեսի ոչ ամբողջ տեքստը. դրանից բացի, սցենարը գրելիս Օվչարովն օգտագործել է Չեխովի չգրված ստեղծագործությունների վերաբերյալ նշումները, որ պահպանվել են նրա նոթատետրերում ։ Տարեց ծառա Ֆիրսի դերի համար, որ բաժին է հասել Իգոր Յասուլովիչին, նախապես լսումների են մասնակցել այլ դերասաններ, այդ թվում Յուրի Յակովլևն ու Վլադիմիր Գոստյուխինը ։
Ֆիլմը նկարահանվել է «Լենֆիլմի» չորրորդ տաղավարում։ Քանի որ բալենիների ծաղկման շրջանի կարճատև լինելու պատճառով հնարավոր չէր դրանք նկարահանել իրականում, ստեղծվել է արհեստական այգի. ճյուղերի վրա ամրացվել են կտորից պատրաստված տերևներ։ Դրանք այնքան նման են եղել բնականին, որ տեսարաններից մեկում ձիերը սկսել են ծամել դրանք՝ համարելով իրական տերևներ ։
Ֆիլմի համար նկարահանված նյութի մի մասը չի ներառվել վարձույթի համար թողարկված տարբերակում։ Նախատեսվել է, որ ամբողջական հեռուստատարբերակը բաղկացած կլինի չորս մասից (ըստ այլ տարբերակի՝ վեց մասից), սակայն տարբեր պատճառներով, այդ թվում նաև ֆինանսական, այն այդպես էլ չի մոնտաժվել ։
Գեղարվեստական առանձնահատկություններ
Ինչպես նշել է ֆիլմի ռեժիսորը, նրանում առկա են վոդևիլի ու ֆարսի, ինչպես նաև իտալական «կոմեդիա դել արտեի» տարրեր. այսպես, տերերի բացակայության ընթացքում անհնազանդություն ցուցաբերող ծառաների անուններն են՝ Կոլոմբինա, Պիեռո, Առլեկին ։ Կինոքննադատ Դենիս Կորսակովի կարծիքով՝ Գաևը ֆիլմում ասոցացվում է Պանտալոնեի, իսկ ծեր Ֆիրսը՝ Առլեկինի ։
Ծանոթագրություններ
Կատեգորիա:2008 ֆիլմեր Կատեգորիա:Ռուսական ֆիլմեր Կատեգորիա:Ռուսերեն ֆիլմեր Կատեգորիա:Անտոն Չեխովի ստեղծագործությունների էկրանավորումներ
Լայնաքիթ կապիկներ
Լայնաքիթ կապիկներ կամ Նոր Աշխարհի կապիկները (Platyrrhini) տարածված են Ամերիկայում՝ Հարավային Մեքսիկայից մինչև Հյուսիսային Արգենտինա։
Տեսակներ
Հայտնի է մոտ 150 տեսակ, որոնք նեռարվում են 5 ընտանիքներում՝ խաղկաններ, մորվածնոտավորներ, գիշերակապիկայիններ, սարդակապիկայիններ և դիվակապիկայիններ։ Ամենափոքրը խաղկաններն են, գաճաճ լեմուրների հետ միասին համարվում են պրիմատների կարգի ամենափոքր կաթնասունները։
Արտաքին տեսք
Ամենափոքրը գաճաճ խաղկանն է, որի մարմնի երկարությունը 11-15 սմ է, իսկ քաշը՝ 100-150 գ։ Ամենախոշորը սարդակապիկայինների ընտանիքին պատկանող գորշ միրիկին է, որի մարմնի երկարությունը 8 վսմ է, իսկ քաշը 15 կգ։ Բոլոր լայանքիթ կապիկները ծառաբնակ են և հիմնականում ցերեկային կենդանիներ։ Խաղկանների ընտանիքին (callitrichidae) 40-ից ավելի կապիկներ (խաղկաններ, առյուծակապիւկներ, սագուիններ կամ տանարիններ, մարմոզետներ և այլն)։ Որպես կանոն, խաղկանների պոչը մարմնից ավելի երկար է։
Ձեռքերի ու ոտքերի մատների վրա ունեն ճանկեր։ Մեծ մասը բնակվում է Ամազոն գետի ավազանում։ Սնվում են հիմնականում միջատներով, երբեմն նեկտարով և ծառահյութով։ Կյանքի տևողութըունը 16 տարի է։ Մորվածնոտավորների ընտանիքինը (cebidae) ներառում է 14 տեսակի կապիկներ (մորվածնոտներ կամ կապուցիններ, սկյուրակապիկներ կամ սայմիրիներ)։ Մորվածնոտ նշանակում է մորուքավոր ծնոտ։
Սնվում են հատկապես պտուղներով, ոստերով, միջատներով, ծառագորտերով և ձվերով։ Ապրում են 10-30 անհատից կազմված խմբերով։ Սկյուռակապիկները սնվում են միջատներով կամ բույսերով, ապրում են 100 անդամից բաղկացած խմբերով։ Գիշերակապիկայինների ընտանիքին (Aotidae) ընդգրկում է 10 տեսակի կապիկներ, որոնք վարում են գիշերային կյանք։ Գիշերակապիկները բնակվում են Հարավային և Կենտրոնական Ամերիկայում, սնվում են պտուղներով։ Մարմնի երկարությունը 40 սմ է, իսկ քաշը 1,2 կգ։ Ապրում են ընտանեկան փոքր խմբերով։
Արտաքին հղումներ
Կատեգորիա:Կզակապիկներ Կատեգորիա:Չվտանգված տեսակներ
Սվետլանա Գրիգորյան (այլ կիրառումներ)
Սվետլանա Գրիգորյան անունը կարող է վերաբերել հետևյալ անձանց.
Բեատրիս Գալինդո
Բեատրիս Գալինդո (Beatriz Galindo, ), իսպանացի լատինագետ, մանկավարժ, գրող, հումանիստ։ Եղել է Կաստիլիայի թագուհի Իզաբելլա I-ի և նրա երեխաների ուսուցիչը, իր ժամանակի առավել կրթված կանանցից մեկը։ Բեատրիս Գալինդոյի ծննդյան ամսաթվի հետ կապված անորոշություն կա. որոշ հեղինակներ այն համարում են 1464 կամ 1474 թվական։ Բեատրիս Գալինդոն նաև հայտնի է որպես «Լա Լատինա»։
Կենսագրություն
Բեատրիս Գալինդոն ծնվել է սամորական ծագմամբ իդալգոական ընտանիքում, որը նախկինում եղել է հարուստ, սակայն Էնրիկե IV-ի մահից հետո ծագած քաղաքացիական պատերազմից հետո դարձել է կարիքավոր։
Ընտանիքի որոշմամբ քույրերից Բեատրիսը պետք է դառնար միանձնուհի, սակայն, քանի որ նա սիրում էր կարդալ, նրան թույլ տվեցին քերականություն ուսանել Սալամանկայի համալսարանի կախյալ հաստատություններից մեկում։ Քանի որ Բեատրիս Գալինդոն լավ էր տիրապետում լատիներենին, ակադեմիական կարիերա սկսեց, երբ դեռ տասներկու տարեկան չկար։ Ամենայն հավանականությամբ նա եղել է իսպանացի բանասեր, պատմաբան, ուսուցիչ, հումանիստ Անտոնիո դե Նեբրիխայի ուսանողը ։
«Նա Լատինա» մականունը ստացել է լատիներեն հմտությունների համար և նշանակվել է Կաստիլիայի թագուհի Իզաբելլա I-ի և նրա երեխաների ուսուցիչ ։ Նա դասավանդել է Հենրի VIII-ի ապագա կնոջը՝ Եկատերինա Արագոնացուն և Ֆիլիպ I -ի ապագա կնոջը՝ Խուանա I-ին, որը հետագայում հայտնի դարձավ որպես Խուանա Մոլագա ։
Գրել է լատիներեն, հորինել բանաստեղծություններ և մեկնաբանություններ Արիստոտելի մասին ։
In December 1491 թվականի դեկտեմբերին ամուսանցել է Ֆրնասիսկո Ռամիրես Մադրիդցու հետ և ունեցել են հինգ երեխա։ Բերատրիսն եղել է առաջին կանանցից, որոնք ակտիվ գործունեություն են ծավալել վերածննդի ժամանակ։ Սովորություն է ունեցել կրելու միանձնուհու կամ մայրապետի հագուստ ։ 1506 թվականին Մադրիդում հիմնել է Սուրբ Խաչ հիվանդանոցը (Santa Cruz de Madrid), որը դեռևս գոյություն ունի ։
Հիշատակ
Մադրիդի այն թաղամասը, որտեղ Բեատրիսը մի ժամանակ ապրել է կոչվում է նրա մականունով՝ Լա Լատինա թաղամաս։ Բեատրիսի պատվին հուշարձաններ են կանգնեցվել Սալամանկայում և Մադրիդում։ Մադրիդի Գոյա փողոցի 10 հասցեում է գտնվում Բեատրիս Գալինդոյի անվան դպրոցը։ Սալամանկայի նախակրթարանը և տարրական դպրոցը նույնպես կոչվում են նրա անունով։
Արտաքին հղումներ
Կատեգորիա:Իսպանացի գրողներ Կատեգորիա:Իսպանացի կին գրողներ Կատեգորիա:Իսպանացի մանկավարժներ Կատեգորիա:Սալամանկայի համալսարանի շրջանավարտներ Կատեգորիա:Իսպանացի բժիշկներ
Սլավյանսկի շրջան (Դոնեցկի մարզ)
Սլավյանսկի շրջան (Слов’янський район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Սլովյանսկ ։
Աշխարհագրություն
Շրջանի տարածքի մակերեսը կազմում է 1274 կմ²։
Բնակչություն
2013 թվականի մարդահամարի արդյունքներով շրջանում բնակվում էր 34052 մարդ։ Բնակչության խտությունը կազմում էր 26,73 մարդ/կմ²։
Արտաքին հղումներ
Կատեգորիա:Դոնեցկի մարզ Կատեգորիա:Ուկրաինայի շրջաններ
Հանս Բայմլեր
Հանս Բայմլեր (նաև Բեյմլեր, Hans Beimler, ), գերմանացի կոմունիստ, Իսպանիայի քաղաքացիական պատերազմի մասնակից։
Կենսագրություն
Ծնվել է Մյունխենում, մասնագիտությամբ խառատ էր, 1913 թվականից եղել է մետաղագործների արհմիության անդամ։ Առաջին համաշխարհային պատերազմի ժամանակ ծառայել է ռազմա-ծովային նավատորմում։ 1918 թվականին մտել է Սպարտակ միության մեջ։ Ստեղծման պահից` 1918 թվականից, եղել է Գերմանիայի կոմունիստական կուսակցության անդամ։ 1919 թվականին մասնակցել է Բավարական խորհրդային հանրապետության պաշտպանությանը, որի համար դատապարտվել է 2 տարվա ամրոցային ազատազրկման։ 1925-1928 թվականներին եղել է ԳԿԿ Հարավային Բավարիայի օկրուգային կոմիտեի քարտուղար, 1928-1932 թվականներին ԳԿԿ Աուգսբուրգի շրջանային կոմիտեի քարտուղար, 1932 թվականին նորից ԳԿԿ Հարավային Բավարիայի օկրուգային կոմիտեի քարտուղարն էր, 1936 թվականից ԳԿԿ կենտրոնական Կոմիտեի անդամ։ Ընտրվում է բավարական լանդթագի պատգամավոր, իսկ 1932 թվականին ռեյխստագի պատգամավոր։ Նացիստների իշխանության գալուց հետո գտնվում էր անլեգալ դրության մեջ, 1933 թվականի ապրիլին ձերբակալվում և ուղարկվում է Դախաու համակենտրոնացման ճամբար։ 1933 թվականի մայիսին փախչում է համակենտրոնացման ճամբարից և արտագաղթում Չեխոսլովակիա։ Իսպանիայի քաղաքացիական պատերազմի սկսվելուց հետո 1936 թվականին Իսպանիայի հանրապետական կառավարությանը օգնելու նպատակով մասնակցում է գերմանական հակաֆաշիստական ջոկատների կազմավորմանը, դառնալով Իսպանիայի հանրապետական բանակի 11-րդ ինտերբրիգադի, Է. Թելմանի անվան 3-րդ գումարտակի կոմիսար։ 1936 թվականի դեկտեմբերի 1-ին վախճանվում է Մադրիդի տակ մղվող մարտերի ժամանակ ։
Արտաքին հղումներ
Կատեգորիա:Իսպանիայում քաղաքացիական պատերազմի մասնակիցներ Կատեգորիա:Առաջին համաշխարհային պատերազմի մասնակիցներ Կատեգորիա:Գերմանիայի կոմուսնիատական կուսակցության անդամներ
Միսս Տիեզերք 1953
Միսս Տիեզերք, երկրորդ «Միսս Տիեզերք» գեղեցկության մրցույթը, որը անցկացվել է 1953 թվականի հուլիսի 17-ին, ԱՄՆ-ի Կալիֆորնիա նահանգի Լոնգ Բիչ քաղաքի «Long Beach Municipal Auditorium» դահլիճում։ Մրցույթում թագի համար պայքարել են 27 մասնակիցներ 24 երկրներից։ Հաղթող է ճանաչվել Ֆրանսիայի ներկայացուցիչ՝ 21-ամյա Քրիստիան Մարտելը։
Ստարոբեշևոյի շրջան
Ստարոբեշևոյի շրջան (Старобешівський район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Ստարոբեշևո ։
Աշխարհագրություն
Շրջանի տարածքի մակերեսը կազմում է 1282 կմ²։
Բնակչություն
2013 թվականի մարդահամարի արդյունքներով շրջանում բնակվում էր 50570 մարդ։ Բնակչության խտությունը կազմում էր 39,45 մարդ/կմ²։
Արտաքին հղումներ
Կատեգորիա:Դոնեցկի մարզ Կատեգորիա:Ուկրաինայի շրջաններ
Փուչիկ աթոռ
Փուչիկ աթոռ (անգլ.՝ Bubble Chair) աթոռի տեսակ՝ նախագծված Էէրո Աարնիոյի կողմից, 1968 թվականին՝ Ֆինլանդիայում։ Արնիոյի փուչիկ աթոռը հիմնված է նրա նշանավոր գնդակ աթոռ գաղափարի վրա։ Այն պատրաստված է ակրիլից, պողպատե շրջանակի վրա է և ունի կաշվե բարձիկներ։ Աթոռը ունի նրբագեղ ծածկ, որը ճնշում է արտաքին աղմուկը և ապահովում է զուտ հանգստանալու մթնոլորտը։ Այն տարածում է ստացել Աարնիո Օրիգինալսի կողմից ։ Աթոռը չունի պատվանդան և կախված է վերևից, լողացող փուչիկի կամ պղպջակի զգացում է առաջացնում։ Այն հանդիսանում է արդյունաբերական դիզայնի դասական օրինակ, առաջ է բերել կահույքի դիազայնի մեջ պլաստիկայի կիրառումը։ Աթոռը համարվում է արդիական կամ տիեզերական, և հաճախ խորհրդանշում է 1960-ականների ժամանակաշրջանը։ Փուչիկ աթոռը հաճախ շփոթում են գնդակ աթոռի հետ, իսկ վերջինս էլ տարբերվում է իր կենտրոնական ոտքով։ Այն պատրաստվում է ակրիլ գնդակից, չժանգոտվող պողպատի խողովակից և պողպատե շղթայից։
Գնդակ աթոռը, ինչպես նաև փուչիկ աթոռը դարձել են ամբողջ աշխարհում հայտնի և ցանկալի կահույքի մի մաս։
Աղբյուրներ
Կատեգորիա:Աթոռներ Կատեգորիա:Կահույք
Էսպառագերա
Էսպառագերա  (Esparraguera, Esparreguera, Esparreguera), մունիցիպալիտետ Իսպանիայում։ Գտնվում է Կատալոնիա ինքնավար համայնքում՝ Բարսելոնա նահանգի Բայքս Լոբրեգատ շրջանում։ Քաղաքը հիմնադրվել է 985 թվականին։ Զբաղեցնում է 27,47 կմ² մակերես։ Բնակչությունը կազմում է 22042 մարդ։ Վարչական կենտրոնից գտնվում է 40 կմ հեռավորության վրա։
Քաղաքի հովանավոր պաշտպանը Սուրբ Էուլալիան է։
Ջերմային դիսոցում
Ջերմային դիսոցում, ջերմային քայքայում, նյութերի քայքայման դարձելի քիմիական ռեակցիաներ, որոնք ընթանում են ջերմաստիճանը բարձրացնելու հետևանքով։
Ջերմային դիսոցման հետևանքով մեկ նյութից առաջանում է մի քանի կամ մեկ ավելի պարզ նյութ։
Հավասարակշռություն
Ջերմային դիսոցման հավասարակշռությունը ստեղծվում է ըստ զանգվածների ներգործության օրենքի և կարող է բնորոշվել հավասարակշռության հաստատունով կամ դիսոցման աստիճանով (քայքայված մոլեկուլների թվի և ելանյութի մոլեկուլների ընդհանուր թվի հարաբերությամբ)։ Ջերմային դիսոցումը մեծ մասամբ ուղեկցվում է ջերմության կլանումով (էնթալպիան աճում է), այդ պատճառով տաքացումը ուժեղացնում է այն։
Ճնշման մեծացումը արգելակում է ջերմային դիսոցմանը, եթե այն ուղեկցվում է գազային նյութերի մոլերի թվի աճմամբ։ Հակառակ դեպքում դիսոցման աստիճանը կախված չէ ճնշումից։
Պինդ նյութերի (օքսիդներ, բյուրեղահիդրատներ և այլն) ջերմային դիսոցումն իրականացնելու համար կարևոր է իմանալ այն ջերմաստիճանը, որում անջատվող գազի ճնշումը հավասարվում է արտաքին ճնշմանը, այդ ջերմաստիճանում պինդ նյութի քայքայումը խիստ արագանում է։
Նշանակություն
Գործնական նշանակություն ունեն ջրի և ածխաթթու գազի քայքայումը, ածխաջրածինների դեհիդրումը (հոմոգեն ռեակցիաներ), կարբոնատների, սուլֆիդների դիսոցումը (հետերոգեն ռեակցիաներ), որոնցով են պայմանավորված բազմաթիվ ջերմատեխնիկական, քիմիական և մետալուրգիական պրոցեսներ (կրաքարի բովումը, ցեմենտների արտադրությունը և դոմենյան պրոցեսը)։
Գրականություն
Կատեգորիա:Քիմիական ռեակցիաներ
Գորշ նապաստակ
Գորշ նապաստակ (Lepus europaeus), հայտնի է նաև որպես եվրոպական նապաստակ կամ նապաստակ-ռուսակ. այս տեսակը տարածված է Եվրոպայում և Ասիայիում։ Այն նապաստակների խոշորագույն տեսակներից մեկն է և տարածված է չափավոր կլիմայական գոտիներում։ Նապաստակները խոտակերներ են և հիմնականում սնվում են խոտաբույսերով, ինչպես նաև սնվում են ճյուղերով, կեղևով և դաշտային մշակաբույսերով, մասնավորապես ձմռանը։ Նրանց բնական գիշատիչներն են խոշոր գիշատիչ թռչունները, շնազգիները, և կատվազգիները։ Նրանք խուսափում են գիշատիչներից գերարագ և տոկուն վազքի շնորհիվ։ Դա նրանց հաջողվում է քանի որ ունեն երկար, ուժեղ վերջավորություններ և մեծ քթանցքեր։
Հիմնականում լինելով գիշերային և զգուշավոր կենդանիներ, փոխում են իրենց պահվածքը գարնանը, երբ նրանց կարելի է տեսնել օրը ցերեկով միմյանց հետապնդելուց։ Այս գարնանային գարնանային աշխուժության ժամանակ նրանք երբեմն հարվածում են միմյանց իրենց թաթերով («բռնցքամարտ»)։ Դա սովորաբար արուների միջև մրցակցություն չէ, այլ էգն է հարվածում է արուին, կամ ցույց տալու, որ նա դեռ պատրաստ չէ զույգվելու կամ արուի վճռականության փորձելու համար։ Էգը բույնը դնում հողի մակերեսին՝ մի փոքր գոգավորության մեջ, և որջ չի թորում։ Իսկ ձագերը ծնվելուն պես ակտիվ են։ Յուրաքանչուր ծին կարող են բաղկացած լինել երեք կամ չորս ձագերից, իսկ էգը կարող է տարեկան երեք ծին ունենալ։ Նապաստակները ապրում են մինչև տասներկու տարի։ Զուգավորման սեզոնը տևում է հունվարից մինչև օգոստոս։
Գորշ նապաստակը նապաստակների ընտանիքին պատկանող Հայաստանում հանդիպող միակ տեսակն է ։
Նկարագրություն
Մարմնի երկարությունը 50-60 սմ, կենդանի զանգվածը՝ 4-5, երբեմն՝ մինչև 7 կգ։ Ականջները երկար են, պոչը՝ կարճ։ Հետին վերջավորությունները երկար են առջևիներից։ Մորթին՝ դեղնամոխրավունից մինչև դարչնագույն։ Ձմռանը գույնը չի փոխում ։
Տարածում
Գորշ նապաստակը տարածված է Եվրոպայում և Ասիայում․ Շվեդիայից և Ֆինլանդիայից մինչև Բրիտանիա, և հյուսիսային Պիրենեյան թերակղզուց մինչև արևմտյան Սիբիր, հարավայինից մինչև հյուսիսային Իսրայել, հյուսիսային Սիրիայում, Միջագետքում, արևմտյան Իրանում, Իրանի հարավարևելյան սահմանին, հարավային Կասպից ծովից մինչև հարավային Պարսից Ծոց։ Նաև ներկրվել է մի շարք վայրեր, ինչպիսին են Հարավային Ամերիկան, Ավստրալիան, Նոր Զելանդիան, և մի քանի կղզիներ, որոնցից են Բարբադոսը, Ռեյունյոնը, և Ֆոլկլենդյան կղզիները ։
Հայաստանում տարածված է բոլոր գոտիների դաշտերում, տափաստաններում, անտառեզրերում, թփուտներում և այլուր ։
Վարքագիծ
Ակտիվ է մթնշաղին, մասամբ՝ գիշերը։ Արագավազ է։ Սնվում է բուսական կերով։ Տարեկան բազմանում է 2-3 անգամ, յուրաքանչյուր ծինում՝ 3-6 և ավելի ձագ։ Ապրում է 10-12 տարի ։
Նշանակություն
Գորշ նապաստակի լայն տարածվածության դրական կողմերից կարելի է համարել այն որ այն սնունդ կարող է հանդիսանալ վտանգված կամ անհետացման եզրին կանգնած գիշատիչ թռչունների և գազաների համար։ Հայաստանում այդպիսի վտանգված կենդանի է համարվում ընձառյուծի ենթատեսակ՝ Առաջավորասիական ընձառյուծ ։
Հղումներ
Կատեգորիա:Արևմտյան Ասիայի կաթնասուններ
Նեյրոմարքեթինգ
Նեյրոմարքեթինգ, գնորդների վարքագծի, նրանց վրա ներգործության և այդ ներգործությանը նրանց հուզական և վարքային արձագանքի ուսումնասիրման մեթոդների համալիր։ Այն օգտագործում է մարքեթինգի, կոգնիտիվ հոգեբանության և նեյրոֆիզիլոգիայի ոլորտներում առկա նորագույն արդյունքները ։
Ի տարբերություն մարքեթինգի ավանդական մեթոդների` նեյրոմարքեթինգը գնորդների նախասիրությունների մասին օբյեկտիվ տվյալներով ստանալու նպատակով չի կիրառում սուբյեկտիվ մեթոդներ։ Նեյրոմարքեթինգը հնարավորություն է տալիս ներգործել անձի մտքերի վրա մինչև այն պահը, երբ նա գիտակցում և մշակում է իր դիրքորոշումը ։ Վերլուծության արդյունքում ստացված տվյալները կիրառվում են գովազդային տեքստի մշակման համար։
Պատմություն
«Նեյրոմարքեթինգ» հասկացությունը պաշտոնապես կիրառության մեջ է մտել 2002 թվականին Ռոտերդամի համալսարանի պրոֆեսոր Էյլ Սմիդտսի կողմից։ Այդ բառով նա նկարագրում էր նեյրոկենսաբանության և նեյրովիզուալիզացիայի տեխնոլոգիայի առևտրային օգտագործումը։ Իր խոսքում Սմիդտսը հայտարարել է, որ Թեև 2002 թվականից առաջ ևս անցկացվել են հետազոտություններ՝ ուղղված մարդկային ուղեղի աշխատանքն ուսումնասիրելու միջոցով սպառողի վարքագիծը հասկանալուն։ Այդ ոլորտում առաջինը կարելի է համարել ամերիկացի հոգեբան Գ.Կրուգմանին ։ 1971 թվականին նա հետազոտություն անցկացրեց` նպատակ ունենալով Էլեկտրաուղեղագրի միջոցով հայտնաբերել հեռուստացույց դիտողի ուղեղի էլեկտրական ակտիվության տարբերությունները` կախված ցուցադրվող նյութից։
Փորձարարական հոգեբանության ոլորտի մասնագետ Դեյվիդ Լյուիսը 1981 թվականին նեյրոմարքեթինգային հետազոտություն է անցկացրել կենսաբանական հետադարձ կապի արդյունավետ սեանսների կազմակերպման ոլորտում ։ Այդ նպատակով նա ընտրել էր տեսահոլովակներ, որոնք առաջացնում էին առավել ուժեղ հուզական արձագանք և ուշադրության խթանում։ 1984 թվականին Ս. Ուայնշտեյնի, Կ. Ուայնշտեյնի և Ռ.Դրոզդենկոյի կողմից հրատարակված «Brain wave analysis» հոդվածում խոսվում է ուղեղի ակտիվությունը մեթոդի կիրառման հիմնավորման մասին, և նշվում է, որ ավանդական մարքեթինգային հետազոտությունների պատասխաններում հետազոտվողների վրա անդրադառնում են սոցիալական, մշակութային և անձնական գործոններ ։
Համարվում է, որ նեյրոմարքեթինգի հայեցակարգը սկսել են մշակել Հարվարդի համալսարանի հոգեբանները 1990-ական թվականներին։ Այն հիմնվում է այն համոզմունքի վրա, որ անձի մտավոր և հուզական գործունեության համար առավելապես պատասխանատու է ենթագիտակցությունը։ Այն բանի ուսումնասիրությունը, թե ուղեղի որ բաժինը որ որոշման համար է պատասխանատու, հնարավորություն տվեց սպառողներին մանիպուլյացիայի ենթարկել` նրա մեջ համապատասխան վարքագծային կաղապարներ մշակելու նպատակով։
Նեյրոմարքեթինգի ոլորտում առաջին հետազոտությունը, որպես այդպիսին, անցկացվել է 1999 թվականին Հարվարդի համալսարանի պրոֆեսոր Գ. Զալտմանի կողմից ֆունկցիոնալ մագնիսառեզոնանսային տոմոգրաֆիայի կիրառմամբ։ Հետագայում այդ տեխնոլոգիան արտոնագրվեց որպես «Զալտմանի` մետաֆորների դուսբերման մեթոդ» (Zaltman Metaphor Elicitation Method կամ ZMET): Այդ մեթոդը ենթադրում էր հուզական դրական արձագանք առաջացնելու նպատակով պատկերների նախապես ընտրված հավաքածուի կիրառում, որը ակտիվացնելով որոշակի թաքնված մետաֆորներ` դրդում էր գնել տվյալ ապրանքը։
Նեյրոմարքեթինգին նվիրված առաջին կոնֆերանսը կայացել է Հյուստոնում 2004 թվականին ։
Ծանոթագրություններ
Կատեգորիա:Գովազդ
Թինա Մաժորինո
Թինա Մաժորինո (Tina Majorino, ), ամերիկյան դերասանուհի։
Կարիերա
Թինա Մաժորինոն ճանաչման է արժանացել որպես երեխա-դերասան, 90-ականների կեսերին, շնորհիվ հոլիվուդյան մի շարք ֆիլմերում խաղացած դերերի, որոնցից են «Անդրե» («Andre», 1994 թվական), «Երբ տղամարդը սիրում է կնոջը» («When a Man Loves a Woman», 1994 թվական), «Կորինա, Կորինա» («Corrina, Corrina», 1994 թվական) և «Ծովային աշխարհ» («Waterworld», 1995 թվական)։ Նաև նա գլխավոր դերն է խաղացել «Ալիսան Հրաշքների աշխարհում» («Alice in Wonderland», 1999 թվական) հեռուստաֆիլմում, իսկ նախկինում նկարահանվել է «Իսկական կանայք» («True Women», 1997 թվական)՝ Դանա Դիլեյնիի հետ և «Կոտրված սրտեր»՝ Օպրա Ուինֆրիի և Էլլեն Բարկինի հետ, հեռուստաֆիլմերում։
1999 թվականին Թինա Մաժորինոն հեռանում է դերասանական մասնագիտությունից, հայտարարալով, որ իր մոտ էմոցիոնալ այրում է տեղի ունեցել ։ Հինգ տարի անց նա վարեդառնում է էկրաններին «Նապոլեոն Դինամիտ» («Napoleon Dynamite») ֆիլմում դերով, որից հետո, երեք եթերաշրջանի ընթացքում, նկարահանվում է «Վերոնիկա Մարս» («Veronica Mars») հառուստասերիալում։ Նրա փակումից հետո նա միանում է HBO ալիքի «Մեծ սեր» («Big Love») սերիալի դերասանական խմբին, որտեղ նկարահանվում է մինչ նրա ավարտը, 2011 թվականը։ 2009 թվականին նա նաև նկարահանվում է «Օրենքի սարդոստայնում» («In Security») սերիալում, որը փակվում է մեկ կարճատև եթերաշրջանից հետո։ 2010 թվականին նա հայտնվում է երգչուհի Pink-ի «Perfect» հոլովակում։ Այնուհետև նա հյուր է լինում «Ոսկորներ» («Bones») սերիալի մի քանի դրվագներում, իսկ 2012 թվականին պարբերական դերեր է ունենում «Իրական արյուն» («True Blood») սերիալում։
2012 թվականի օգոստոսին Մաժորինոն ինտերն Հիզեր Բրուքսի երկրորդական դերն է ստանում Շոնդա Ռայմսի «Կրքի անատոմիա» («Gray’s Anatomy») սերիալում ։ Մաժորինոյի կերպարը հինգ նոր ինտերններից մեկն էր սերիալի իններորդ եթերաշրջանում, իսկ մյուսների դերերը խաղացել են Կամիլա Լադդինգտոնը, Գայ Չարլզը, Ջերիկա Հինթոնը և Թեսսա Ֆերրերը ։ 2013 թվականի սկզբին Մաժորինոն նաև ստանում է TNT-ի «Լեգենդներ» («Legends») սերիալի հիմնական դերերից մեկը և չի բարձրացվում «Կրքի անատոմիա»-ի պարբերական կազմի մեջ, ի տարբերություն մյուս դերասանների քառյակի, այլ իններորդ եթերաշրջանում մնում է պարբերական կարգավիճակում ։
Անձնական կյանք
Թինա Մաժորինոն ծնվել է Ուեսթլեյքում, Կալիֆորնիա նահանգ և ունի իտալական արմատներ ։ Իր ավագ եղբոր հետ նա ստեղծում է «The AM Project» ռոք խումբը ։
Ծանոթագրություններ
Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի դերասանուհիներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ Կատեգորիա:Ամերիկացի երեխա դերասանուհիներ
Գլխատուն (լեռնագագաթ)
Գլխատուն, լեռնագագաթ Հայաստանի Սյունիքի մարզում, Զանգեզուրի լեռնահամակարգում, Հենաձոր գետի աջափնյակում, Սալվարդ գյուղից 6 կմ հյուսիս–արևմուտք։ Բարձրությունը 2582 մ է ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Սյունիքի մարզի լեռնագրություն
Ռաֆիկ Բաբաև
Ռաֆիկ Ֆարզի օղլի Բաբաև (Rafiq Fərzi oğlu Babayev, ), ադրբեջանցի կոմպոզիտոր, Ֆիլմի երաժշտությունների հեղինակ, հասարակական գործիչ, Ադրբեջանի Հանրապետության ժողովրդական արտիստ (1993 թ.),
Կենսագրություն
Ադրբեջանցի ջազի կորիֆեյներից մեկը Ռաֆիկ Բաբաևը ծնվել է 1937 թվականի մարտի 31-ին Բաքվում մեծ երաժշտական ընտանիքում։ Այս ընտանիքի չորս երեխաները, հետագայում դարձան պրոֆեսիոնալ երաժիշտներ։ Առաջին երաժշտական կրթությունը Ռաֆիկ Բաբաևը ստացել է հատուկ երաժշտական դպրոցում (1943—1950): Այնուհետև նա մտավ Ասաֆ Զեյնալլու անվան Բաքվի երաժշտական դպրոցի դաշնամուրային դասարան (1950—1954) : Նա ընդունվել է Կոնսերվատորիա, շարունակելու իր կրթությունը։
Գործունեություն
Ռաֆիկ Բաբաևը, 1959 թվականին Կոնսերվատորիայի ավարտից հետո, ստեղծեց ջազային խումբ և սկսեց աշխատել որպես այդ խմբի ղեկավար։ Երբ Ռաշիդ Բեհբութովը ստեղծեց երգի թատրոնը 1967 թվականին, Ռաֆիկ Բաբաևը սկսեց աշխատել որպես թատրոնի երաժշտական տնօրեն։ Ռաֆիկ Բաբաևը մասնակցել է որոշ ջազային փառատոնների ։ 1991 թ-ին Ռաֆիկ Բաբաևը կազմակերպել է «Յանգի» ջազային նվագախումբը և ստեղծել ձայնագրման ստուդիա։ Նա մահացել է 1994 թվականի մարտի 19-ին։
Ծանոթագրություններ
Կատեգորիա:Ադրբեջանցի ջազմեններ Կատեգորիա:Ադրբեջանցի կոմպոզիտորներ
Էբենհոլց
Էբենհոլցը (Ebenholz, նաև՝ Էբահոլց, Ebaholz ) գյուղական բնակավայր է Լիխտենշտայնում` ընդգրկված Վադուց համայնքի սահմաններում։ «Ebenholz» գերմաներենից թարգմանաբար նշանակում է էբենոս (սև ծառ)։ Փոստային ինդեքսն է՝ 9490։
Գյուղը տեղակայված է երկրի մայրաքաղաքից դեպի հյուսիս՝ Շվեյցարիայի սահմանի մոտ, իսկ ավելի հյուսիս նրան է հարում Մյուլեհոլց բնակավայրը։ «Landstrasse 28» ավտոճանապարհը գյուղը երկու մասի է բաժանում։
Էբենհոլցում գտնվում է «Vaduz, Ebenholz/Universität» ավտոբուսային կանգառը, ավտոբուսները երթևեկում են ժամը 5։30-ից մինչև 23։00-ը, 10-30 րոպե ընդմիջումով ։
Այստեղ տեղակայված է սպորտային ավտոմեքենաների նախագծմամբ և արտադրությամբ մասնագիտացած շվեյցարական Orca Engineering ընկերության մասնաճյուղը, որը հայտնի է աշխարհի ամենարագ մեքենաներից մեկի՝ R113 սպորտքարի արտադրությամբ։ Գյուղում են գտնվում նաև «Telecom Liechtenstein AG», «AXA Winterthur», «Vaterländische Union», «Netcetera» ընկերությունների գրասենյակները, «Weingut des Fürsten von Liechtenstein Fürstliche Domäne» գինետունը։ Գյուղում կա սկվոշի մարզական ակումբ ։
Այստեղ են գտնվում 1930-1931 թվականներին կառուցված Սուրբ Հովսեփի մատուռը և 1962-1963 թվականներին ժամանակակից ոճով կառուցված լյութերական եկեղեցին ։
Հղումներ
Կատեգորիա:Լիխտենշտայնի գյուղեր
Վելիկոնովոսյոլկովսկի շրջան
Վելիկոնովոսյոլկովսկի շրջան (Великоновосілківський район), շրջան Ուկրաինայի Դոնեցկի մարզում։
Ստեղծվել է 1923 թվականին։ Վարչական կենտրոնը՝ Վելիկայա Նովոսյոլկա ։
Բնակչություն
2013 թվականի մարդահամարի արդյունքներով շրջանում բնակվում էր 41073 մարդ։ Բնակչության խտությունը կազմում էր 21,62 մարդ/կմ²։
Արտաքին հղումներ
Կատեգորիա:Դոնեցկի մարզ Կատեգորիա:Ուկրաինայի շրջաններ
Kali Linux
Kali Linux, Լինուքս LiveCD, որը ծագել է որպես WHAX-ի և Auditor Security Collection-ի միաձուլման արդյունք։ Նախագիծը ստեղծել են Մատի Ահարոնին (Mati Aharoni) և Մակս Մոզերը (Max Moser)։ Նախևևառաջ ծառայում է անվտանգության թեստերի անցկացման համար։
Պատմություն
Kali Linux-ի նախորդը BackTrack-ն է, որը ստեղծված է մի քանի Linux-բաշխիչների հիման վրա։ Ի սկզբանե նախատեսված էր Slackware օպերացիոն համակարգով աշխատելու համար, այնուհետև սահուն անցել է դեպի Ubuntu: Հետո հիմնականը դարձել է Debian-ը։
WHAX
WHAX (անվանումը ծագել է White Hat-ից և SLAX-ից) ստեղծվել է ներթափանցման թեստեր անց կացնելու համար։ Ի սկզբանե հիմնված էր Knoppix-ի վրա և կոչվում էր Whoppix: Սակայն Slax-ի վրա հիմնված երրորդ տարբերակի թողարկումից հետո՝ վերանվանվել է WHAX։ Ինֆորմացիոն անվտանգության իսրայելցի մասնագետ Մատի Ահարոնիի կողմից մշակվող WHAX-ը հիմնականում կենտրոնացված էր ներթափանցման թեստեր անց կացնելու վրա։ Բաշխիչը հնարավոր էր դարձնում տարբեր տեղերում գտնվող համակարգիչների օգնությամբ անվտանգության սստուգումը։
Auditor Security Collection
Մակս Մոզերը Auditor Security Collection-ը անվտանգության ստուգման համար «շվեյցարական դանակ» է անվանել։ Տվյալ բաշխիչի և WHAX-ը նույնատիպ նպատակները վերջ ի վերջո հանգեցրել են միացման։ Այն ներառում էր ավելի քան 300 գրաֆիկական մենյուների տեսքով գործիքներ։ Դա վերմղվել է BackTrack, իսկ հետո՝ Kali։ Auditor Security Collection-ը ներառում էր knoppix-ի հիման վրա ստեղծված liveCD։
Ներկա իրավիճակ
Երբ բաշխիչը սկսել է կայուն զարգանալ և ուղղվել է օգտատերերի հետ հետադարձ կապի աշխատանքը, մշակողները կենտրոնացվել են կայունության ընդլայման և ֆունկցիոնալության վրա, ինչը փոփոխել է մշակման գործընթացը։ Kali Linux-ի ներկա տարբերակներում ծրագիրների մեծամասնությունը օգտագործվում են առանձին մոդուլների տեսքով, ինչը պարզեցնում է ընդլայնումների ստեղծման ու ուղղումների գործընթացը։
Նկարագրություն
Ծանոթագրություն՝ Kali-յի վերջին տարբերակները մատակարարվում են ISO-կերպարանքի և VMWare-ի համար կերպարանքի տեսքով։ LiveUSB-յի համար հատուկ տարբերակները պարտադիր չեն, քանի որ այժմ ֆլեշ-կրիչում տեղադրումը կարելի է անց կացնել Unetbootin-ի նման ծրագրերի օգնությամբ կամ ձեռքով։ Վիրտուալ մեքենայում Kali-յի օգտագործման ժամանակ պետք է հաշվի առնել, որ յուրաքանչյուր վիրտուալիզացման համար նախատեսված ծրագրային ապահովում կարող է աշխատել միայն USB-յով միացված անլար հարմարիչների հետ՝ ինչպես ֆիզիկական (իրական) սարքերի։
Կատեգորիաներ՝
Գործիքներն ավելի համար օգտագործելու համար նրանք բաժանված են կատեգորիաների՝
Բաշխիչի կազմի մեջ նաև մտնում են Iceweasel, Pidgin, K3b, և XMMS ծրագրերը։
Թողարկված տարբերակներ
Նոր տարբերակի թողարկումից հետո հները դադարում են օժանդակել։
Ծանոթագրություններ
Կատեգորիա:ARM օպերացիոն համակարգեր
Մեզոլա
Մեզոլա (Mesola), կոմունա Իտալիայում, գտնվում է Էմիլիա Ռոմանիա մարզի Ֆերերա գավառում ։ Բնակչությունը՝ 7331 մարդ։ Բնակչության խտությունը՝ 89 մարդ/կմ²։ Զբաղեցնում է 84 կմ² տարածք։ Փոստային ինդեքս՝ 44026։ Հեռախոսային կոդը՝ 0533։
Մեզոլան սահմանակից է Արիանո նել Պոլեզինե, Բեռա, Կոդիգորո, Կորո մունիցիպալիտետներին։
Քաղաքապետարանում սեպտեմբերի 8-ին հատկապես նշում են Սուրբ Աստվածածնի ծննդյան տոնը։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Ներողություն եմ խնդրում ֆրանսերենիս համար
Ներողություն եմ խնդրում ֆրանսերենիս համար (Pardon my French / Excuse my French), արտահայտություն ժամանակակից անգլերենում։ Դարձված, որը օգտագործվում է ոչ գրական (սովորաբար ոչ ցենզուրային) բառապաշարում որպես ներողություն խնդրելու ձև մեծ թվով օտարալեզու բառեր օգտագործելուց հետո ։ Օգտագործվում է առանց ֆրանսախոսների նկատմամբ ոչ բարեհաճ վերաբերմունքը արտահայտելու որևէ մտադրության ։
Անգլերենում
Վարկածներից մեկի համաձայն՝ այդ արտահայտությունն օգտագործել են XIX դարում անգլիացիները, որոնք չափազանց շատ էին իրենց խոսքում կիրառում ֆրանսերեն արտահայտություններ, սակայն անհարմար էին զգում ունկնդիրների առջև, որոնք միգուցե և ֆրանսերեն չգիտեին ։ 1830 թվականի The Lady's Magazine ամսագրում հանդիպում է այդ արտահայտության առաջին տպագիր հիշատակումը ։
Աստված իմ, ինչպես ես գիրացել։ Կլոր, ինչպես գնդակը։ Շուտով կլինես ինչպես էմբոնպուեն (ներողություն եմ խնդրում ֆրանսերենիս համար), ինչպես քո խեղճ ու դժբախտ հայրը, քաղաքապետ։
Արտահայտությունը հայտնվել է հեռուստատեսությունում և պարբերաբար հանդիպում էր տարատեսակ ֆիլմերում, որտեղ հերոսներն ասում էին դա՝ փափկեցնելու հայհոյանքների ազդեցությունը։ Նման հանրահայտ ֆիլմերից է «Ֆերիս Բյուլերը հանգստյան օր է վերցնում», որտեղ Քեմերոնը կանչում է պարոն Ռունիին և հնչեցնում է այդ արտահայտությունը նրա հասցեին հայհոյանքներ հնչեցնելուց առաջ ։
Նմանատիպ արտահայտություններ
Անգլախոսները և ֆրանսախոսները օգտագործում են մի քանի նմանատիպ արտահայտություններ.
Ծանոթագրություններ
Կատեգորիա:Անգլերեն բառեր և արտահայտություններ
Չինական վարդ
Չինական վարդ կամ հիբիսկուս չինական (Hibiscus rosa-sinensis), պատկանում է տուղտազգիների ընտանիքին, ցածր ծառեր են, թփեր, խոտաբույսեր։ Ցեղն ընդգրկում է մոտ 150 տեսակ։
Մշտադալար թուփ է մինչև 3 մ բարձրությամբ, հարթ փայլուն մուգ կանաչ տերևներով, ծաղիկների տրամագիծը կազմում է 16 սմ ։
Չինական վարդի հայրենիքը հարավային Չինաստանն է և հյուսիսային Հնդկաստանը։
Կենսաբանական նկարագիր
Մինչև 4 մ բարձրությամբ ծառ է կամ թուփ։ Ծաղիկները խոշոր են, միայնակ, վառ կարմիր, նարնջագույն կամ դեղին, թույլ բուրավետ։ Ծաղկաթերթերը հինգն են, ձագարաձև, միաձուլված, բազմաթիվ ոսկեգույն առէջները կազմում են սնամեջ գլան, որն ավելի երկար է, քան ծաղկի տրամագիծը՝ 10-16 սմ։
Սենյակային բույսերի բարձրությունը կարող է հասնել 11,5 մ։ Բույսի գեղեցիկ ծաղիկների կյանքի տևողությունն ընդամենը 36 ժամ է։ Դրանց գրեթե անմիջապես փոխարինում են նորերը։
Պատմություն
Մալազիայում համարում են, որ սերտաճած ծաղկաթերթերը խորհրդանշում են իսլամի հինգ պատվիրանները, համարվում է ազգային ծաղիկ, որը խորհրդանշում է երկիրը, նկարազարդված է մետաղադրամի վրա, հնդիկները հյուսում են ծաղիկը հարսանեկան պսակի մեջ։ Բույսի տարածվածության մասին են վկայում բազմաթիվ այլ անվանումները՝ «փարավոնների ըմպելիք», «Սուդանի վարդ», «Վենետիկի տուղտ», «Կարմիր ավելուկ»։
Քիմիական կազմ
Պարունակում են սպիտակուցներ, պեկտին, կիտրոնաթթու և խնձորաթթու, վիտամիններ, մեծ քանակությամբ հականեխիչ նյութեր, բուսական ներկանյութեր, հակաօքսիդանտներ, ռուտին, այլ ֆլավոնոիդներ։ Տերևը նույնպես հարուստ է օգտակար նյութերով. պատրաստում են աղցաններ։
Կիրառություն
Չինական վարդի ծաղկաթերթերից են պատրաստում Եգիպտոսում կարկադե թեյը։ Ըստ «ֆենշույ» ուսմունքի՝ չինական վարդը լցնում է բնակարանը դրական էներգիայով, պաշտպանում է ընտանիքն անախորժություններից, ամրացնում է ամուսնական կապերը։ Այն խթանում է ֆիզիկական և մտավոր ակտիվությունը, տրամադրում ստեղծագործ աշխատանքի։ Հայտնի է, որ բույսերը հաղորդակցվում են միմյանց հետ որոշակի հաճախականություն և երկարություն ունեցող էլեկտրական ալիքների և ֆիտոնցիդների միջոցով։
Սերմերն օգտագործում են հրուշակեղենի վրա ցանելու համար, խառնում են սուրճին և ապուրներին։ Ունի լուծողական ներգործություն։
Պատկերասրահ
Ծաղկի տարբեր գույները օգտագործվում են որպես դեկորատիվ բույսերի։
Արտաքին հղումներ
Կատեգորիա:Սենյակային բույսեր Կատեգորիա:Դեկորատիվ բույսեր Կատեգորիա:1753 թվականին նկարագրված բույսեր Կատեգորիա:Խոտաբույսեր Կատեգորիա:Ասիայի բուսական աշխարհ
Հոբիթը
Հոբիթը կամ գնալն ու գալը (The Hobbit, or There and Back Again), անգլիացի գրող Ջոն Ռոնալդ Ռուել Թոլքինի ֆանտաստիկ վեպ և մանկական գիրք։ Գրքում պատմվում է հոբիթ Բիլբո Բեգինսի արկածների մասին, որոնց մեջ նրան ներքաշում են Գենդալֆ կախարդը և 13 թզուկները։ Նրանց ճանապարհորդության նպատակն էր հասնել Միայնակ լեռանը և հետ վերցնել այն գանձերը, որոնք թզուկներից խլել էր Սմոգ անունով վիշապը։
Սկզբում հեղինակն այս գիրքը գրել էր իր երեխաների համար։ Անավարտ ձեռագիրը կարդում են Թոլքինի ընկերները և, ի վերջո, այն ընկնում է «Allen & Unwin»-ի խմբագրի ձեռքը և նա խնդրում է հեղինակին ավարտել այն և նկարազարդել։